પોલીસના જણાવ્યા મુજબ કપડાં પરથી સારા ઘરની જણાઈ આવતી ટીનેજર ગઈ કાલે સાંજે લગભગ ૪.૧૬ વાગ્યે બિલ્ડિંગમાં એન્ટર થઈ હોવાનું બિલ્ડિંગના CCTV કૅમેરામાં રેકૉર્ડ થયું છે. ત્યાર બાદ છેક સવાછ વાગ્યે બિલ્ડિંગના પાછળની તરફ જોરથી કંઈ નીચે પછડાયું હોવાનો અવાજ આવ્યો હતો. એને પગલે રહેવાસીઓ અને વૉચમૅને તપાસ કરતાં ટીનેજર નીચે પડેલી જોવા મળી હતી. તેના શ્વાસ ચાલી રહ્યા હોવાનું જણાતાં સ્થાનિક લોકો તરત પોલીસને જાણ કરવાની સાથે જ બાજુના બિલ્ડિંગમાં જ આવેલી એક પ્રાઇવેટ હૉસ્પિટલમાં લઈ ગયા હતા જ્યાં તેને મૃત જાહેર કરવામાં આવી હતી.